DTAC แจกเบนซ์คันที่ 6 แก่ผู้โชคดี ในแคมเปญ “แฮปปี้ราชรถมาเกย”
DTAC เดินหน้าแจกรถเมอร์เซเดส-เบนซ์ รุ่น CLA 180 Urban คันที่ 6 พร้อมประกันชั้น 1 และฟรี! ภาษีหัก ณ ที่จ่าย อีกทั้งบัตรน้ำมันฟรี 1 ปี รวมมูลค่ารางวัลกว่า 2,470,000 บาท ให้กับลูกค้าแฮปปี้ผู้โชคดีจากจังหวัดพิจิตร คุณนัยนา รุจิวงศ์ อายุ 39 ปี จากแคมเปญ “แฮปปี้ราชรถมาเกย”
22 ธ.ค. 2558


นายสุภวัส พรหมวิทักษ์ ผู้อำนวยการสายงานการตลาดธุรกิจพรีเพด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เดินหน้าแจกรถเมอร์เซเดส-เบนซ์ รุ่น CLA 180 Urban คันที่ 6 พร้อมประกันชั้น 1 และฟรี! ภาษีหัก ณ ที่จ่าย อีกทั้งบัตรน้ำมันฟรี 1 ปี รวมมูลค่ารางวัลกว่า 2,470,000 บาท ให้กับลูกค้าแฮปปี้ผู้โชคดีจากจังหวัดพิจิตร คุณนัยนา รุจิวงศ์ อายุ 39 ปี จากแคมเปญ “แฮปปี้ราชรถมาเกย”
ทั้งนี้ยังมีให้ลุ้นกันอีก 3 คัน ลูกค้าแฮปปี้ทุกคนมีสิทธิ์ลุ้นได้ง่ายๆ จากทุกการใช้งาน ได้แก่ เติมเงินแฮปปี้ผ่านช่องทางใดก็ได้ ทุก 50 บาท จะได้รับ 1 สิทธิ์ หรือ เปิดซิมแฮปปี้ใหม่ จะได้รับ 1 สิทธิ์ หรือ สมัครโปรเสริมแฮปปี้ ราคาตั้งแต่ 9 บาทขึ้นไป จะได้รับ 2 สิทธิ์
พิเศษ! ลูกค้าแฮปปี้สามารถตรวจสอบสิทธิ์สะสมประจำสัปดาห์ได้หลายช่องทาง อาทิ โทร. *599# (ฟรี) หรือ ผ่านทาง dtac Application สามารถร่วมลุ้นได้ตั้งแต่วันนี้ ถึง วันที่ 25 ธันวาคม 2558 โดยสามารถติดตามรายละเอียดเพิ่มเติมและการประกาศรายชื่อผู้โชคดีได้ทาง www.dtac.co.th/s/dreamcar